
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 223
                                                          din 28 decembrie 2017
                                pentru validarea modificărilor privind rectificarea bugetului general al 

  unității administrativ - teritoriale pe anul 2017

   
 Consiliul Local al Municipiului Sighişoara, întrunit în şedinţă ordinară, 
             Luând act de proiectul de hotărâre și referatul de aprobare al Primarului municipiului, în calitate de inițiator, înregistrat cu nr. 34.467/21.12.2017, calitate conferită de prevederile art. 33 din Legea nr. 393/2004 privind Statutul aleșilor locali, cu modificările și completările ulterioare, coroborat cu prevederile art. 45 alin. (6) din Legea nr. 215/2001, Legea Administrației publice locale, republicată, cu modificările și completările ulterioare;   

Ținând cont de Decizia cu nr. 31.185/28.11.2017 a Șefului Administraţiei Judeţene a Finanţelor 
Publice Mureş, prin care se aprobă repartizarea pe unitățile administrativ - teritoriale din județul Mureș a sumelor defalcate din T.V.A. pentru finanțarea cheltuielilor descentralizate la nivelul comunelor, orașelor și municipiilor, partea destinată finanțării cheltuielilor cu salariile, sporurile, indemnizațiile și alte drepturi salariale în bani stabilite prin lege, precum și contribuțiile aferente acestora pentru unitățile de învățământ preuniversitar de stat, pentru anul bugetar 2017, precum și partea destinată finanțării sumelor stabilite prin hotărâri judecătorești pentru plata salariilor în unitățile de învățământ preuniversitar de stat pentru anul bugetar 2017, conform anexei nr. 1, care face parte integrantă din această decizie, în baza căreia s-a emis Dispoziția Primarului Municipiului Sighișoara cu nr. 983/06.12.2017;

Ținând cont de Decizia cu nr. 32.956/20.12.2017 a Șefului Administraţiei Judeţene a Finanţelor Publice Mureş, prin care se aprobă repartizarea pe unitățile administrativ - teritoriale din județul Mureș a sumelor defalcate din T.V.A. pentru finanțarea cheltuielilor descentralizate la nivelul comunelor, orașelor și municipiilor, partea destinată finanțării cheltuielilor cu salariile, sporurile, indemnizațiile și alte drepturi salariale în bani stabilite prin lege, precum și contribuțiile aferente acestora pentru unitățile de învățământ preuniversitar de stat, pentru anul bugetar 2017, precum și partea destinată sumelor necesare plății tranșelor aferente hotărârilor judecătorești având ca obiect acordarea unor drepturi de natură salarială, conform anexei nr. 1, care face parte integrantă din această decizie, în baza căreia s-a emis Dispoziția Primarului Municipiului Sighișoara cu nr. 1031/21.12.2017;

Ținând cont de  prevederile Legii nr. 6/2017, Legea bugetului de Stat pe anul 2017;

Văzând prevederile Legii nr. 273/2006 privind finanțele publice locale, cu modificările și completările ulterioare, cu precădere cele ale art. 82 alin. (1) și alin. (2);

Ținând cont de prevederile Legii nr. 52/2003 privind transparența decizională în administrația publică, republicată, cu precădere cele ale art. 7 alin. (13);
 Având în vedere Raportul de specialitate cu nr. 34.466//21.12.2017 al Biroului Buget, Contabilitate, Salarizare, prin care se justifică necesitatea validării modificărilor privind rectificarea bugetului general al unității administrativ - teritoriale  pe anul 2017, îndeplinindu-se prevederile legale în acest sens;
În baza art. 36 (2) lit. “b”, (4) lit. “a”, art. 45 (2) lit. ”a” și a art. 115 (1) lit. “b” din Legea nr. 215/2001, Legea administraţiei publice locale, republicată, cu modificările și completările ulterioare,

          H O T Ă R Ă Ş T E:
Art. 1. Se aprobă validarea modificărilor privind rectificarea bugetului general al unității administrativ - teritoriale pentru anul 2017, conform anexelor nr. 1 a și nr. 1 b, care fac parte integrantă din prezenta hotărâre.
Art. 2. Se aprobă detalierea privind cheltuielile pe articole şi aliniate pentru capitolele de cheltuieli finanţate din toate bugetele.
              Art. 3. Se aprobă validarea modificărilor privind rectificarea bugetului de venituri proprii și subvenții, conform anexelor nr.  2 a și nr. 2 b, care fac parte integrantă din prezenta hotărâre.
Art. 4. Cu ducerea la îndeplinire a prevederilor prezentei hotărâri se încredinţează Primarul Municipiului Sighișoara, Biroul Buget, Contabilitate, Salarizare - Direcţia economică și serviciile de specialitate din cadrul Municipiului Sighișoara.
Art. 5. Prin grija d-nei Bizo Anca, Secretar al Municipiului Sighișoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș și se va aduce la cunoștință publică, prin publicarea pe pagina de internet la adresa www.sighisoara.org.ro .
PREŞEDINTE DE ŞEDINŢĂ,

  

     Matei Ovidiu – Daniel      
                                Contrasemnează/Avizat pentru legalitate

                   SECRETAR,



                    Bizo Anca
(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;

  2 ex. Biroul Buget, Contabilitate, Salarizare - Direcţia Economică.
  8 ex. 

B.A.

